*Εσάιας φαν ντε Φέλντε'*, *Χειμωνιάτικο τοπίο* (1623)
Ο **Εσάιας φαν ντε Φέλντε** (ολλανδικά: **Esaias van de Velde**, 17 Μαΐου 1587 (βάπτιση) – 18 Νοεμβρίου 1630 (ταφή)) ήταν Ολλανδός ζωγράφος τοπίων.

Βιογραφία
---------

Ο φαν ντε Φέλντε γεννήθηκε στο Άμστερνταμ, όπου ο Φλαμανδός πατέρας του Χανς φαν ντε Φέλντε είχε καταφύγει ως προτεστάντης το 1585. Ο Εσάιας μάλλον εκπαιδεύτηκε από τον πατέρα του και τον Χίλλις φαν Κόνινξλοο (Gillis van Coninxloo), τοπιογράφο από την Αμβέρσα και μαθητή του Πίτερ Μπρίγκελ του πρεσβύτερου. Εργάστηκε στο Χάαρλεμ την περίοδο 1610 - 1618, όπου έγινε μέλος στη Συντεχνία του Αγίου Λουκά της πόλης το 1612 μαζί με τον Χέρκουλες Σέγκερς. Το γεγονός αυτό κατά πολλούς τρόπους εγκαθίδρυσε την τοπιογραφία ως ξεχωριστή μορφή ζωγραφικής σε αυτό το τμήμα της Ολλανδίας. Ο φαν ντε Φέλντε επηρεάστηκε από τον Γερμανό ζωγράφο Άνταμ Ελζχάιμερ (Adam Elsheimer) για να εξελίξει τους πίνακές του προς μια πιο ρεαλιστική κατεύθυνση σε σχέση με αυτούς του δασκάλου του και να υιοθετήσει τριγωνικού σχήματος σύνθεση με χαμηλότερα το σημείο θέασης.

Εκτός από τοπία ο φαν ντε Φέλντε ζωγράφισε σκηνές της καθημερινότητας και στρατιωτικές απεικονίσεις. Απεβίωσε το 1630 στη Χάγη, όπου ήταν ζωγράφος της Αυλής των πριγκήπων Φρέντερικ Χέντρικ της Οράγγης και Μάουριτς του Νασσάου και τάφηκε σε αυτή την πόλη. Σύμφωνα με το RKD επηρεάστηκε από τον Ρούλαντ Σάβεραϊ και τον Γιαν φαν ντε Φέλντε. Μαθητές του ήταν οι Πίτερ φαν Λερ (Pieter van Laer), Γιαν Μάρτσεν ντε Γιόνγκε (Jan Martszen de Jonge), Πίτερ ντε Μολάιν (Pieter de Molyn), Πίτερ ντε Νέυν (Pieter de Neyn), Άντονι φαν ντε Φέλντε ΙΙ (Anthony van de Velde II), και Γιαν φαν Χόγιεν (Jan van Goyen). Με τη σειρά του, επηρέασε τους Παλαμέντες Παλαμέντες, Νικολάες ντε Κουάντε δαν Ράφενστέυν, Άντριεν Άντριενς Γκίμπονς, Γιάκομπ Βάιναντς, Ζακάριας Μπλάιχοοφτ, Άμπραχαμ Φινκ, Βίλλεμ Φιρουλάι και Γιαν Ασσελάιν (Jan Asselyn).

Ο Εσάιας δεν είχε συγγενική σχέση με τον Βίλλεμ φαν ντε Φέλντε, ήταν όμως εξάδελφος του Γιαν φαν ντε Φέλντε.

Φωτοθήκη
--------

* Έργα του Εσάιας φαν ντε Φέλντε
* Χειμωνιάτικο τοπίο. Mauritshuis, ΧάγηΧειμωνιάτικο τοπίο. Mauritshuis, Χάγη
* Ληστές επιτίθενται σε καραβάνι ταξιδιωτών. Ιδιωτική συλλογήΛηστές επιτίθενται σε καραβάνι ταξιδιωτών. Ιδιωτική συλλογή
* Χιονισμένο τοπίο. Μουσείο Wallraf-Richartz, ΚολωνίαΧιονισμένο τοπίο. Μουσείο Wallraf-Richartz, Κολωνία
* Η εύθυμη συντροφιά. Πινακοθήκη ΒερολίνουΗ εύθυμη συντροφιά. Πινακοθήκη Βερολίνου
* Η κομψή συντροφιά. Ρέικσμουζεουμ ΆμστερνταμΗ κομψή συντροφιά. Ρέικσμουζεουμ Άμστερνταμ
* Πάρτυ στον κήπο. Μουσείο Φρανς Χαλς, ΧάαρλεμΠάρτυ στον κήπο. Μουσείο Φρανς Χαλς, Χάαρλεμ
* Άποψη του Ζίρικζεϊ. Πινακοθήκη ΒερολίνουΆποψη του Ζίρικζεϊ. Πινακοθήκη Βερολίνου

Παραπομπές
----------

1. ↑  «Store norske leksikon». (Μποκμάλ, Νεονορβηγικά) *Μεγάλη Νορβηγική Εγκυκλοπαίδεια*. Esaias\_van\_de\_Velde.
2. 1 2 3 4  *The Fine Art Archive*. cs.isabart.org/person/59031. Ανακτήθηκε στις 1  Απριλίου 2021.
3. ↑  *artist list of the National Museum of Sweden*. 12  Φεβρουαρίου 2016. kulturnav.org/26942821-d3bb-4597-b76b-7ce9482e191b. Ανακτήθηκε στις 27  Φεβρουαρίου 2016.
4. ↑  Esaias vanden Velde biography in *De groote schouburgh der Nederlantsche konstschilders en schilderessen* (1718) by Arnold Houbraken, courtesy of the Digital library for Dutch literature
5. ↑  Ο Άρνολντ Χαουμπράκεν πίστευε ότι ήταν αδελφός του Γιαν φαν ντε Φέλντε και του Βίλλεμ φαν ντε Φέλντε II
6. 1 2  Esaias van de Velde[*νεκρός σύνδεσμος*] στο RKD

Πηγές
-----

* George S. Keyes, *Esaias van den Velde*, 1587-1630 (1984)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εσάιας φαν ντε Φέλντε** |

* Rijksmuseum, Amsterdam
* Allen Memorial Art Museum
* Biography and painting
* Works and literature on Esaias van de Velde
* Velde (van de Velde), Dutch painters family
* Vermeer and The Delft School, a full text exhibition catalog from The Metropolitan Museum of Art, which contains material on Esaias van der Velde

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37752819
* **Europeana**: agent/base/157395
* LCCN: n84218225
* ISNI: 0000 0000 6636 5687
* GND: 120640945
* BNF: cb11975153c (data)
* BPN: 02335248
* ULAN: 500016084
* BNE: XX1507186
* KulturNav: id
* RKD: 79769

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |